《次钱启新先生丽泽堂韵》
明代·刘元珍

地撼山摇戒炯严，反观无事复何添。已从羑里寻遗迹，更向韦编筮褔谦。

折尽老梅春自到，射余雏鸟气先占。纷纷过眼嗟乌有，硕果甘来喜自拈。

作者简介：(571—16210明常州府无锡人，字伯先，号本儒。万历二十三年进士，授南京礼部主事，迁职方郎中。三十三年京察，抗疏言大学士沈一贯比昵人，忤神宗，除名罢归。家居以讲学为事。光宗即位，起光禄寺少卿，寻卒于官。